text: København forbundet med Billund igen
  13 august 2012 kl. 06.45
  Mandag morgen genåbnede SAS den direkte flyrute mellem Billund og København.
  Åbningen blev mandag morgen fejret af SAS og en række erhvervsfolk i Billund Airport.
  Det er Cimber A/S (det nye flyselskab udsprunget af det tidligere Cimber Sterling), der flyver ruten med ATR-maskiner med plads til 66 passagerer for SAS.
  Ruten får fem afgange på hverdage og to-tre afgange i weekenden.
  Ruten er tidligere blevet fløjet af Cimber Sterling, men ophørte 3. maj 2012 i forbindelse med selskabets konkurs.
  